കൊഡിയാക് ഐലൻഡ് ബറോ

കൊഡിയാക് ഐലൻഡ് ബറോ () യു.എസ്. സംസ്ഥാനമായ അലാസ്കയിലെ ഒരു ബറോയാണ്. 2020-ലെ യു.എസ്. സെൻസസ് പ്രകാരം ഇവിടുത്തെ ജനസംഖ്യ 13,101 ആയിരുന്നു. ഇത് 2010-ൽ ഉണ്ടായിരുന്ന ജനസംഖ്യയായ 13,592 നേക്കാൾ കുറവാണ്. ബറോ ആസ്ഥാനം  കൊഡിയാക് ആണ്.

 ഭൂമിശാസ്ത്രം 
ബറോയുടെ ആകെ വിസ്തീർണ്ണം 12,022 ചതുരശ്ര മൈൽ (31,140 km2) ആണ്. അതിൽ 6,550 ചതുരശ്ര മൈൽ (17,000 ചതുരശ്ര കിലോമീറ്റർ) കരഭൂമിയും ബാക്കി 5,472 ചതുരശ്ര മൈൽ (14,170 ചതുരശ്ര കിലോമീറ്റർ) (45.5%) ജലഭാഗവുമാണ്. ഭൂപ്രദേശത്തിന്റെ ഭൂരിഭാഗവും കൊഡിയാക് ദ്വീപിന്റെ വകയാണെങ്കിലും, അലാസ്ക പെനിൻസുലയുടെ പടിഞ്ഞാറൻ ഭാഗത്ത്, തീരപ്രദേശത്തിന്റെ ഒരു നേർത്ത സ്ട്രിപ്പും അടുത്തുള്ള മറ്റ് ദ്വീപുകളും (അഫോഗ്നാക് ദ്വീപ്, ഷുയാക് ദ്വീപ്, മാർമട്ട് ദ്വീപ്, റാസ്ബെറി ദ്വീപ്, ലിറ്റിൽ റാസ്ബെറി ദ്വീപ്, വെയ്ൽ ദ്വീപ്, സ്പ്രൂസ് ദ്വീപ്, വുഡി ദ്വീപ്, ഉഗാനിക് ദ്വീപ്, സിറ്റ്കാലിഡാക്ക് ദ്വീപ്, ടഗിഡാക്ക് ദ്വീപ്, സിറ്റ്കിനാക് ദ്വീപ്, ചിരിക്കോഫ് ദ്വീപ്, സെമിഡി ദ്വീപുകൾ) ബറോയിൽ ഉൾപ്പെട്ടിരിക്കുന്നു. ദ്വീപിനും പ്രധാന വൻകരയ്ക്കും  ഇടയിലുള്ള ജലപാത ഷെലിക്കോഫ് കടലിടുക്ക് എന്നാണ് അറിയപ്പെടുന്നത്. ദ്വീപിന്റെ തെക്ക് പസഫിക് സമുദ്രത്തിന്റെ തുറന്ന ജലഭാഗമായതിനാൽ ചില തരം ഉപഗ്രഹങ്ങൾ വിക്ഷേപിക്കാൻ ഈ സൈറ്റ് അനുയോജ്യമായി കണക്കാക്കപ്പെടുന്നു. മോൾനിയ ഭ്രമണപഥത്തിലും പോളാർ ഭ്രമണപഥത്തിലും ഉപഗ്രഹങ്ങളെ എത്തിക്കാൻ കൊഡിയാക് ലോഞ്ച് കോംപ്ലക്സ് അനുയോജ്യമാണ്.

 അവലംബം